Taga need tumepunased on ripsmeline metsvits 'Firecracker', keskmises reas vasakus servas on kobarpea 'The Rocket' ja tema kõrval enam-vähem pildi keskel võime näha, et idamagun 'Napoleon' elas aprilli esimestel päevadel "narkoosi" all ümberistutamise väga kenasti üle. Jummel, maa oli ju vaevu sulanud ja taim sügavas talveunes… mida oligi vaja. Eespool see valgekirju on täpiline metsvits 'Alexander' ja sealt edasi tuleb päevaliilia  'Franz Hals'. Ja ees tolgendavad mõned juhuslikud kobarhüatsindid, mis on mu aias samasugune õudusunenägu nagu punased darvintulbidki. Sest selle koha peale pole mõistagi niisugust eresinist sugugi ette nähtud, selle nurga gamma on kollane-oranž-valge-tumepunane. Vat nii.